M2M Zóna - gyártás - Digitalizáció a hazai iparban
Kezdőlap > gyártás > Digitalizáció a hazai iparban
Az ABB az IoTSP (Internet of Things, Services and People) jegyében több mint egy évtizede dolgozik folyamatirányító rendszerek, kommunikációs megoldások, szenzorok és szoftverek kifejlesztésén és tökéletesítésén. A folyamat eredményeképpen jött létre az ABB Ability integrált iparágfüggetlen platform és felhő-infrastruktúra. A megoldás segít az ipar, a közműágazat és az infrastruktúra területén működő vállalkozásoknak, hogy megfelelően kihasználhatják az ipari adatok elemzésének előnyeit.
A digitális megoldással az ügyfelek biztonságosan integrálhatják és összesíthetik az adataikat, kombinálhatják azokat szélesebb ipari ágazati adatokkal, Big Data és prediktív elemzéseket hajthatnak végre.
Az ABB Ability jelenleg összesen 180 féle különböző digitális megoldást tartalmaz. A termékek 55 százaléka szoftveralapú vagy rendelkezik digitális technológiával. A gyártó eddig több mint 70 millió összekapcsolt eszközt, 70 ezer vezérlőrendszert, és 6 ezer vállalati szoftver megoldást telepített.
Magyarországon a Paksi Atomerőmű Zrt. használja az ABB által kifejlesztett működési és karbantartási folyamatokat szabályozó Asset Suite szoftvermegoldást, valamint alállomási iránytástechnikai szoftverét (microSCADA) évek óta alkalmazzák a MAVIR, az ALCOA-Köfém, a BorsodChem, a Dunaferr, a nagyobb áramszolgáltatók, valamint a MOL egyes alállomásaiban.
Digitalizált gyógyszergyártás
A Richter gyógyszercég debreceni üzemében teljesen automatizált, integrált és hitelesített termelés- és épületfelügyeleti, egyben környezeti monitoring rendszert épített ki, amelyhez az ABB 800xA technológiáját és nemzetközi tapasztalattal rendelkező mérnökcsapatát választotta. A folyamatirányító rendszer teljes körű automatika megoldást biztosít a gyár számára, amely a termelőegységeken kívül magába foglalja a komplett épület- és energetikai felügyeletet is.
Az említett folyamatirányító rendszert használják a Richter dorogi üzemében, a MOL tiszaújvárosi telephelyének Olefin I. üzemében, valamint egy friss megállapodás keretében a KALL Ingredients Kft. tiszapüspöki gyárában a teljes villamosenergia ellátást és gyártási folyamatot is ez szabályozza.
A jövő gyáraiban valószínűleg még több autonóm robotkar dolgozik majd és váltja ki a manuális munkát, de nem ez az egyetlen terület, ahol a Dolgok Internete tovább formálhatja a működést. ...
A jövő gyáraiban valószínűleg még több autonóm robotkar dolgozik majd és váltja ki a manuális munkát, de nem ez az egyetlen terület, ahol a Dolgok Internete tovább formálhatja a működést.
# gyártás # ipar # adatelemzés